Falun Dafa je známy taktiež ako Falun Gong. Je to prax, ktorá kombinuje náuku o seba-zlepšení  a meditačné cvičenia. Náuka sa sústreďuje na tri hlavné princípy – pravdivosť, súcit a znášanlivosť. Umelci Shen Yun sa venujú Falun Dafa, ktorý je zároveň zdrojom inšpirácie pre naše vystúpenia. Čína a taktiež i západná spoločnosť majú históriu umelcov spájajúcich duchovnosť s ich prácou. V starej Číne sa umelci snažili meditovať, udržovať si vnútorný pokoj a spojiť sa tak s vesmírom. Verili tomu, že na to, aby vytvorili skutočné umelecké dielo, by mal človek dať dôraz na cnostné správanie a dbať o vnútornú čistotu. Možnože ste počuli o súčasnom prenasledovaní praxe Falun dafa v Číne. Začalo to v roku 1999, keď ste každé ráno mohli vidieť desiatky miliónov ľudí ako cvičia Falun Dafa v parkoch po celej Číne. Ale zo strachu z jeho popularity ako nezávislej ideológie bez kontroly, Komunistická strana Číny spustila celonárodnú kampaň na prenasledovanie s cieľom Falun Dafa vyhladiť. V skutočnosti počet praktizujúcich Falun Dafa prekročil počet členov Komunistickej strany Číny. Dnes, po 18 rokoch neprestajného mučenia, väznenia a zabíjania, títo ľudia hľadajúci duchovno, vytrvávajú vo svojej viere a naďalej odolávajú bez akýchkoľvek násilných prostriedkov. Umelecký tím Shen Yun prináša tieto príbehy na javiská po celom svete. A ukázalo sa, že odvaha týchto ľudí a posolstvo nádeje pohlo srdciami miliónov divákov.